als_Latn dik_Latn sag_Latn
Rey Manaj është fatsjellës për Pisën edhe pse aventura e tij në skuadrën e re nuk nisi ashtu sic mund të kishte shpresuar. Vetëm një ditë pas prezantimit sulmuesi shqiptar ishte titullar në sfidën ndaj Ternanës ku pas thuajse 500 minutash e dy muajsh pa shënuar Pisa ja doli të gjejë golin dhe mbi të gjitha fitoren në shifrat 1-0.
Ai që merr gjithë meritat duke i dhënë shpresë skuadrës së Gatusos është Gatti i cili shënoi një gol të rëndësisë maksimale në minutën e 44 të takimit . Manaj fitoi një 11-metërsh në minutën e 89 të, kur u rrëzua në zonë nga Di Gennaro, por nga pika e bardhë sulmuesi shqiptar gjuajti lartë duke shpërdoruar rastin për të dyfishuar. Deciziv në fitore ishte dhe Samir Ujkani një ndër më të mirët në fushë për Pisën i cili bëri një pritje vendimtare një minutë më pas në goditjen e Palombi. Manaj pati në të 93 një tjetër rast me Pisën që doli dy kundër një në kundërsulm, me 19-vjecarin që pasoi për Zammarinin para portierit por Di Gennaro ja doli të evitonte golin.
als_Latn als_Latn